VZN vyvesené na úradnej tabuli v obci Magnezitovce dňa: **27.11.2012**

VZN nadobúda účinnosť dňa: **1. 1. 2013**

Obecné zastupiteľstvo v Magnezitovciach na základe § 6 zák. SNR č. 369/1990 Zb. o  obecnom zriadení v znení neskorších predpisov a zák. č. 582/2004 Z.z. o miestnych daniach a miestnom poplatku za komunálne odpady a drobné stavebné odpady

v y d á v a

pre územie obce Magnezitovce toto

**VŠEOBECNE ZÁVAZNÉ NARIADENIE**

**č.1/2013**

o miestnych daniach a miestnom poplatku za komunálne odpady a drobné stavebné odpady

**na území obce Magnezitovce**

**PRVÁ ČASŤ**

**ÚVODNÉ USTANOVENIA**

**§1**

**Predmet úpravy**

1/ Toto všeobecne záväzné nariadenie /ďalej len „ VZN“/ upravuje podrobne podmienky ukladania miestnych daní a miestneho poplatku za komunálne odpady a drobné stavebné odpady /ďalej len „poplatok“ / na území obce Magnezitovce, ktorú tvoria miestne časti Mníšany a Kopráš /ďalej len obec „Magnezitovce“/.

**§2**

**Druhy miestnych daní**

1/ Obec Magnezitovce na svojom území ukladá tieto miestne dane:

a/ daň z nehnuteľností

b/ daň za psa

2/ Obec Magnezitovce na svojom území ukladá poplatok :

a/ za komunálne odpady a drobné stavebné odpady

b/ kanalizačné poplatky

c/ cintorínsky poplatok

**§3**

**Zdaňovacie obdobie**

Zdaňovacím obdobím miestnych daní uvedených v §2 ods. 1 písm. a/, b/,

a poplatku uvedeného v §2 ods.2 písm. a/, b/,c/,d/ je kalendárny rok.

-2-

**DRUHÁ ČASŤ**

**DAŇ Z NEHNUTEĽNOSTI**

**§4**

Daň z nehnuteľnosti zahŕňa

a/ daň z pozemkov

b/ daň zo stavieb

c/ daň z bytov a z nebytových priestorov v bytovom dome /ďalej len daň z

bytov/

**DAŇ Z POZEMKOV**

**§5**

1/ Daňovníkom dane z pozemkov sú tí, ktorí sú uvedení v §5 zák.č. 582/2004

Z.z. o miestnych daniach a miestnom poplatku za komunálne odpady a

drobné stavebné odpady /ďalej len „zákon o miestnych daniach“/ v znení

neskorších predpisov

2/ Predmetom dane z pozemkov sú pozemky na území obce Magnezitovce

v členení podľa §6 ods. 1 až 7 zákona o miestnych daniach

3/ Spôsob výpočtu základu dane z pozemkov je uvedený v ustanovení §7

zákona o miestnych daniach. Výpočet sa musí vždy vykonávať k

1. januáru zdaňovacieho obdobia. Na zmeny, ktoré nastanú počas

zdaňovacieho obdobia správca dane nebude prihliadať , okrem prípadov,

kde je to upravené platnou právnou úpravou.

4/ Všeobecná ročná sadzba dane z pozemkov je pre jednotlivé druhy

pozemkov nasledovná:

a/ **orná pôda, chmeľnice, vinice, ovocné sady** – ročná sadzba dane 0,25%

zo základu dane

hodnota ornej pôdy v Mníšanoch je 0,22 €/m2

hodnota ornej pôdy v Kopráši je 0,16€/m2

-3-

b/ **trvalé trávne porasty** – ročná sadzba dane je 0,25% zo základu dane

hodnota ttp v Mníšanoch je 0,025€/m2

hodnota ttp v Kopráši je 0,18€/m2

c/ **záhrady** - ročná sadzba dane je 0,50% zo základu dane

hodnota je 1,33€/m2

d/ **lesné pozemky,**na ktorých sú hospodárske lesy – ročná sadzba dane

0,40% zo základu dane

hodnota je 0,13€/m2

e/ **zastavané plochy a nádvoria –** ročná sadzba dane 0,50% zo základu dane

hodnota je 1,33€/m2

f/ **stavebné pozemky** – ročná sadzba dane 0,50% zo základu dane

hodnota je 13,28€ /m2

5/

a/ základ dane z pozemkov si daňovník vypočíta podľa nasledovného vzorca:

**ZD = hodnota pozemku x výmera v  m2**

b/ daň z pozemkov si daňovník vypočíta podľa nasledovného vzorca:

**daň = ZD x RSD : 100**

kde : ZD = základ dane

RSD = ročná sadzba dane

**DAŇ ZO STAVIEB**

**§6**

1/ Daňovníkom dane zo stavieb sú tí, ktorí sú uvedení v ustanovení §9

zákona o miestnych daniach

2/ Predmetom dane zo stavieb sú stavby na území obce Magnezitovce podľa

§ 10 zákona o miestnych daniach, ktoré majú jedno alebo viac nad-

zemných podlaží alebo ich časti spojené so zemou pevným základom,

na ktoré bolo vydané kolaudačné rozhodnutie a ak sa takéto rozhodnutie

* 4 -

nevydalo, tie stavby alebo ich časti, ktoré sa skutočne užívajú. Ak bolo na

stavbu vydané kolaudačné rozhodnutie, na daňovú povinnosť nemá vplyv

skutočnosť, že sa stavba prestala užívať.

3/ Základom dane zo stavieb je výmera zastavanej plochy v m2 . Zastavanou

plochou sa rozumie pôdorys stavby na území najrozsiahlejšej nadzemnej časti stavby. Do zastavanej plochy sa nezapočítava prečnievajúca časť strešnej konštrukcie stavby.

4/ Ročná sadzba dane zo stavieb je za každý aj začatý m2 zastavanej plochy nasledovná:

a/ **stavby na bývanie –** 0,033€/m2

pri viacpodlažných stavbách sa sadzba dane zvyšuje o  0,024€ za každé

nadzemné podlažie

b/ **ostatné stavby** - 0,099 €/m2

pri viacpodlažných stavbách sa sadzba dane zvyšuje o 0,024€ za každé

nadzemné podlažie

c/  **garáž –** 0,13€/m2

5/ Takto určená ročná sadzba dane zo stavieb pri stavbách uvedených

v § 10 ods. 1 nesmie presiahnuť  **10-násobok**  najnižšej ročnej sadzby

dane zo stavieb určenej správcom dane vo VZN pre stavby uvedené v

§ 10 ods. 1

**DAŇ Z BYTOV**

**§7**

1/ Daňovníkom dane z bytov sú tí, ktorí sú uvedení v ust. § 13 zákona

o miestnych daniach

2/ Predmetom dane z bytov v bytovom dome na území obce Magnezitovce,

v ktorom aspoň jeden byt alebo nebytový priestor nadobudli do

vlastníctva FO alebo PO, sú byty a nebytové priestory.

3/ Základom dane z bytov je výmera podlahovej plochy bytu alebo

nebytového priestoru v m2.

-5-

4/ Ročná sadzba dane z bytov je **0,033€**  za každý aj začatý m2

podlahovej plochy bytu a nebytového priestoru.

5/ Takto ustanovená sadzba dane z bytov za byt nesmie presiahnuť

**10-násobok**  najnižšej ročnej sadzby dane z bytov za byt ustanovenej

vo VZN.

**SPOLOČNÉ USTANOVENIE PRE DAŇ Z NEHNUTEĽNOSTI**

**§8**

1/ Od dane sú oslobodené

a/ pozemky, stavby, byty a nebytové priestory vo vlastníctve obce, ktorá

je správcom dane

b/ pozemky a stavby, alebo ich časti vo vlastníctve cirkvi a náboženských

spoločností registrovaných štátom, ktoré slúžia na vzdelávanie, na

vedecko-výskumné účely alebo na vykonávanie náboženských obradov

**PLATENIE DANE**

**§9**

1/ Vyrúbaná daň z nehnuteľnosti je splatná:

a/ naraz do 31. mája bežného roka do výšky 33,19€ vrátane

b/ v dvoch-troch-štyroch splátkach v tom prípade, ak výška dane z

nehnuteľnosti presahuje sumu 33,19€ , prvá splátka dane je

splatná do 31.mája bežného roka

c/ správca dane umožňuje vyššiu čiastku ako 33,19€ zaplatiť maximálne

do 31.decembra bežného roka

2/ Správca dane určuje, že daň z nehnuteľnosti nižšiu ako 3,32€ nebude

vyrubovať ani vyberať.

nebude vyrubovať najviac v **úhrne** do sumy troch eur.

3/ Správca dane doručuje rozhodnutie do vlastných rúk. V prípade, že

-6-

daňovník nebude pri doručovaní zastihnutý a nevyzdvihne si rozhodnutie

do 15 dní odo dňa jeho vloženia, považuje sa posledný deň tejto lehoty

za deň doručenia, i keď sa daňovník o vložení nedozvedel.

4/ Ak je pozemok, stavba, byt a nebytový priestor v bytovom dome v spoluvlastníctve viacerých osôb /§5 ods.4, §9 ods.3, §13 ods.2/ priznanie podá každá FO alebo PO . Ak sa spoluvlastníci dohodnú, priznanie podá ten, koho dohodou určili spoluvlastníci, pričom túto skutočnosť musia písomne oznámiť správcovi dane pred uplynutím lehoty na podanie daňového priznania. Toto sa nevzťahuje na manželov, ktorí majú pozemok, stavbu, byt alebo nebytový priestor v bytovom dome v bezpodielovom spoluvlastníctve manželov, v tomto prípade priznanie podáva jeden z manželov .

5/ Daňovník je povinný v priznaní uviesť všetky skutočnosti rozhodujúce na výpočet dane a daň si sám vypočítať.

**VZNIK A ZÁNIK DAŇOVEJ POVINNOSTI**

**§10**

1/ Daňová povinnosť vzniká 1. Januára zdaňovacieho obdobia nasledujúceho po zdaňovacom období, v  ktorom sa daňovník

stal vlastníkom , správcom alebo užívateľom nehnuteľnosti, ktorá je predmetom dane, a zaniká 31.decembra zdaňovacieho obdobia, v ktorom daňovníkovi zanikne vlastníctvo, správa alebo užívanie nehnuteľnosti.

Ak sa daňovník stane vlastníkom, správcom alebo užívateľom nehnuteľnosti 1.januára bežného zdaňovacieho obdobia, vzniká daňová povinnosť týmto dňom.

2/ Na vyrubenie dane z nehnuteľnosti je rozhodujúci stav k 1. januáru zdaňovacieho obdobia. Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia sa neprihliada.

-7-

V prípade nadobudnutia nehnuteľnosti vydražením v priebehu roka daňová povinnosť vzniká prvým dňom mesiaca nasledujúceho po dni, v ktorom sa vydražiteľ stal vlastníkom nehnuteľnosti. Pri zániku vlastníckych práv vydražením daňová povinnosť zaniká posledným dňom mesiaca, v ktorom zanikli vlastnícke práva k vydraženej nehnuteľnosti.

**TRETIA ČASŤ**

**DAŇ ZA PSA**

**§11**

1/ Predmetom dane za psa je pes starší ako 6 mesiacov chovaný fyzickou alebo právnickou osobou

2/ Predmetom dane za psa nie je

a/ pes chovaný na vedecké a výskumné účely

b/ pes umiestnený v útulku zvierat

c/ pes so špeciálnym výcvikom na sprevádzanie nevidomej osoby

3/ Daňovníkom je fyzická alebo právnická osoba, ktorá je

a/ vlastníkom psa alebo

b/ držiteľom psa , ak sa nedá preukázať, kto psa vlastní

4/ Základom dane je počet psov

5/ Sadzba dane za jedného psa je za kalendárny rok **3, 32€**

za každého ďalšieho psa je sadzba dane **3,32€** za kalendárny rok

6/ Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa

§ 22 ods. 1 a zaniká posledným dňom mesiaca, v ktorom pes prestal byť

predmetom dane.

7/ Miestne príslušnou obcou je obec, na ktorej území je pes chovaný.

* 8 –

**ŠTVRTÁ ČAŤ**

**POPLATOK**

**ZA KOMUNÁLNE ODPADY A DROBNÉ STAVEBNÉ ODPADY**

**§12**

1/ Poplatok sa platí za komunálne odpady okrem elektroodpadov , biologicky rozložiteľného kuchynského a reštauračného odpadu a drobné stavebné odpady, ktoré vznikajú na území obce.

2/ Poplatok platí poplatník, ktorým je:

a/ fyzická osoba, ktorá má v obci trvalý alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu, alebo jej časť, alebo objekt , ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku, ktorý je evidovaný v katastri nehnuteľností ako vodná plocha.

b/ právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie

c/ podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

d/ Ak má osoba podľa ods. 2 písm. a/ v obci súčasne trvalý a prechodný pobyt,

platí poplatok iba z dôvodu trvalého pobytu. Ak má osoba podľa ods. 2 písm.a/ v obci trvalý alebo prechodný pobyt a súčasne je podľa odseku 2 písm.c/ fyzickou osobou oprávnenou na podnikanie a miestom podnikania je miesto jej

trvalého alebo prechodného pobytu a v tomto mieste nemá zriadenú prevádzkareň, poplatok platí iba z dôvodu trvalého alebo prechodného pobytu.

3/ Poplatníkom nie je osoba, ktorej sa poskytuje sociálna služba v zariadení sociálnych služieb pobytovou formou

-9-

4/ Poplatková povinnosť vzniká dňom, ktorým nastane skutočnosť uvedená v ods. 2 tohto ustanovenia. Poplatková povinnosť zaniká dňom, ktorým zanikne skutočnosť zakladajúca vznik poplatkovej povinnosti.

5/ Sadzba poplatku je:

a/ najmenej 0,0066€

najviac 0,1095€

za osobu a kalendárny deň /ak v obci nie je zavedený množstvový zber/

pre obec Magnezitovce platí osoba s TP v obci **0,0227€/1 deň/ 1 osoba**

komunálny odpad čo sa rovná **8,30€/1 osoba na kalendárny rok**

osoba s prechodným pobytom a osoba, ktorá sa väčšiu časť roka zdržuje mimo územia obce, ale má TP v obci **0,01€/ 1 deň / 1 osoba**

kom. odpad sa rovná **2,66€/1 osoba na kalendárny rok**

6/ Kanalizačný poplatok - stočné je **0,40€/m3 ,** podľa odpočtových hárkov z VVaK.

7/Cintorínsky poplatok je **1,00€ / hrob**  zakalendárny rok

**ZÁVEREČNÉ USTANOVENIE**

**§ 13**

1/ Pokiaľ v tomto všeobecne záväznom nariadení nie je podrobnejšia úprava, odkazuje sa na zákon o miestnych daniach a zák. SNR č. 511/1992 Zb. o správe daní a poplatkov v znení neskorších predpisov.

-10-

2/ Na tomto všeobecne záväznom nariadení obce Magnezitovce sa uznieslo Obecné zastupiteľstvo v Magnezitovciach dňa : **13.decembra 2012**  uznesením číslo : **23/13.12.2012**

3/ Dňom účinnosti tohto všeobecne záväzného nariadenia sa ruší VZN obce Magnezitovce č. 1 /2010

4/ Zmeny a doplnky tohto VZN schvaľuje Obecné zastupiteľstvo v Magnezitovciach.

5/ Toto VZN nadobúda účinnosť dňom **1.1.2013.**

V Magnezitovciach, dňa 14.12.2012

Magdalena Šeševičková

starostka obce

Vyvesené dňa: 27. 11.2012

Zvesené dňa : 12.12.2012